ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 บริษัท พรีเมียร์ เทคโนโลยี จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ บริษัท ไทยอีเลคโทรนิค อุตสาหกรรม จำกัด จดทะเบียนก่อตั้งเมื่อ 9 กรกฎาคม 2516 ดำเนินธุรกิจทางด้านการผลิตและจำหน่ายผลิตภัณฑ์ระบบเครื่องเสียงรถยนต์ ผลิตภัณฑ์เครื่องเสียงภายในบ้าน และอุปกรณ์อิเล็กทรอนิกส์อื่นๆ จดทะเบียนแปรสภาพเป็นบริษัทมหาชนจำกัด เมื่อ 30 พฤศจิกายน 2535 ต่อมาเปลี่ยนชื่อเป็น บริษัท พรีเมียร์ เอ็นจิเนียริ่ง แอนด์ เทคโนโลยี่ จำกัด (มหาชน) เมื่อวันที่ 17 มีนาคม 2548 

 ในช่วงปลายปี 2548 บริษัทได้ทำการปรับแนวทางธุรกิจใหม่ ประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลักผ่านบริษัทย่อย คือ บริษัท ดาต้าโปร คอมพิวเตอร์ ซิสเต็มส์ จำกัด (ชื่อย่อ “DCS”) เนื่องจากเป็นธุรกิจที่มีการขยายตัวอย่างต่อเนื่อง และเป็นธุรกิจที่ให้ผลกำไรกับบริษัทมาตลอด และได้เปลี่ยนชื่อเป็น บริษัท พรีเมียร์ เทคโนโลยี จำกัด (มหาชน) (ชื่อย่อ “PT”) เมื่อวันที่ 27 ตุลาคม 2549

 ในปี 2554 บริษัทได้ลงทุนในที่ดินและอาคารสำนักงาน “อาคารพรีเมียร์เพลซ” และทำการปรับปรุงอาคารทั้งภายนอกและภายในอาคาร เพื่อใช้ประโยชน์เป็นสำนักงานและใช้ในการประกอบกิจการให้บริการเป็นศูนย์ข้อมูลสำรองแก่ลูกค้าของบริษัทย่อย และนำพื้นที่บางส่วนให้บุคคลอื่นเช่า 

วิสัยทัศน์และพันธกิจ

วิสัยทัศน์ (Vision) คือ
มุ่งเน้นในการลงทุนและประกอบธุรกิจเทคโนโลยีสารสนเทศแบบครบวงจรที่มีความเป็น มืออาชีพ
มีผลิตภัณฑ์และบริการที่ดีเลิศ สร้างความสมดุลให้กับธุรกิจ พนักงาน และสังคม

พันธกิจ (Mission) มีดังนี้

-   ขายสินค้าและให้บริการด้านเทคโนโลยีสารสนเทศอย่างมีคุณภาพ

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้าง

-   ดำเนินงานตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

การเปลี่ยนแปลงและพัฒนาการที่สำคัญในปี 2555-2557 มีดังนี้

1. บริษัทไม่มีการเปลี่ยนแปลงโครงสร้างการถือหุ้น การจัดการ
หรือการประกอบธุรกิจอย่างมีนัยสำคัญในช่วง 3 ปีที่ผ่านมา

2. บริษัทได้มีการปรับปรุงอาคารพรีเมียร์เพลซทั้งภายนอกและภายในอาคารตั้งแต่ปี 2555
ซึ่งส่วนใหญ่ได้แล้วเสร็จไปตั้งแต่เดือนมีนาคม 2556 และมีการปรับปรุงระบบดับเพลิงในอาคาร
(Sprinkle) รวมทั้งทางหนีไฟแบบระบบอัดอากาศ เพื่อเพิ่มความปลอดภัยให้มากขึ้น
และแล้วเสร็จไปเมื่อเดือนพฤศจิกายน 2557 ตามแผนที่กำหนด

3. บริษัทได้มีการแบ่งพื้นที่ในอาคารพรีเมียร์เพลซ 12,396.00 ตารางเมตร เป็นพื้นที่เช่า
10,545 ตารางเมตร ปัจจุบันมีผู้เช่าแล้ว 7,442 ตารางเมตร
โดยบริษัทย่อยเป็นผู้เช่าเพื่อใช้ในการประกอบกิจการเป็นศูนย์ข้อมูลสำรองแก่ลูกค้า จำนวน 4,766
ตารางเมตร ส่วนที่เหลือเป็นผู้เช่ารายอื่น

4. บริษัทได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ร่วมกับสมาคมบริษัทจดทะเบียนและสมาคมส่งเสริมผู้ลงทุนไทย เรื่อง
การจัดการประชุมสามัญผู้ถือหุ้น (AGM) ประจำปี 2557 อยู่ในเกณฑ์ “ดีเลิศ” ด้วยคะแนนเต็ม 100
คะแนน โดยบริษัทเป็น 1 ใน 128 บริษัทที่ได้รับคะแนนเต็ม 100 คะแนน
จากบริษัทจดทะเบียนที่เข้าร่วมโครงการทั้งสิ้น 528 บริษัท

5. บริษัทได้รับการประเมินจากสมาคมส่งเสริมสถาบันกรรมการบริษัทไทย (IOD)
เรื่องการกำกับดูแลกิจการของบริษัทจดทะเบียน ประจำปี 2557
โดยบริษัทได้รับคะแนนเฉลี่ยอยู่ในระดับร้อยละ 80-89 หรือระดับดีมาก เป็นระยะเวลาติดต่อกัน 3
ปี ตั้งแต่ปี 2555 ถึงปี 2557 ซึ่งระดับคะแนนที่บริษัทได้รับนั้นจัดอยู่ใน “Top Quartile”
ในกลุ่มบริษัทที่มี Market Capitalization ต่ำกว่า 1,000 ล้านบาท
โดยบริษัทจดทะเบียนที่เข้าร่วมสำรวจในปี 2557 มีจำนวนทั้งสิ้น 550 บริษัท

6.
บริษัทได้รับการรับรองเป็นสมาชิกแนวร่วมปฏิบัติของภาคเอกชนไทยในการต่อต้านทุจริตจากคณะกรรมการแนวร่วมปฏิบัติของภาคเอกชนไทยในการต่อต้านการทุจริตเมื่อวันที่
4 กรกฎาคม 2557

7.
บริษัทได้รับการคัดเลือกจากสถาบันไทยพัฒน์ในการจัดอันดับธุรกิจด้านการพัฒนาความยั่งยืน มีการดำเนินธุรกิจโดดเด่นด้านสิ่งแวดล้อม
สังคมและธรรมาภิบาล (ESG100) บริษัทเป็น 1 ใน 100 บริษัทจาก 567
บริษัทในตลาดหลักทรัพย์แห่งประเทศไทย

8. บริษัทย่อยได้รับการคัดเลือกให้เป็นผู้ให้บริการในด้านต่างๆ แก่ลูกค้า
รวมถึงได้รับการรับรองและรางวัลต่างๆ จากองค์กร หน่วยงาน และบริษัทคู่ค้า อาทิ

-   ได้รับการรับรองมาตรฐาน ISO 22301 ด้านความต่อเนื่องในการดำเนินธุรกิจ (Business
    Continuity Management) จาก บริษัท บูโร เวอริทัส ประเทศไทย จำกัด

-   ได้รับการรับรองสถานะการเป็นคู่ค้าในระดับ Gold Partner และรางวัล Commercial
    Partner of the Year จาก บริษัท ซิสโก้ ซิสเต็มส์ จำกัด

-   ได้รับรางวัล IBM Specialty Partner : first in ASEAN for System Storage
    Specialty Elite Program จากบริษัท ไอบีเอ็ม จำกัด

-   ได้รับความไว้วางใจจากสื่อทีวีดิจิตัลขนาดใหญ่ในการเลือกใช้ผลิตภัณฑ์และบริการด้าน Server
    & Storage และการบริหารจัดการข้อมูลสื่อ (Media Content) แบบครบวงจร

-   ได้รับความไว้วางใจจากบริษัทชั้นนำในประเทศไทยในการเลือกใช้ผลิตภัณฑ์และบริการต่างๆ
    เพื่อเพิ่มศักยภาพทางด้านเทคโนโลยีสารสนเทศ อาทิ

    -   IBM, HP และ Dell Server & Storage เพื่อเพิ่มศักยภาพและความจุของ Server
        รวมถึงการปรับปรุงให้สามารถรองรับกับระบบงานที่เปลี่ยนแปลงไป

    -   อุปกรณ์เครือข่ายสำหรับองค์กรและศูนย์สำรองข้อมูลระดับองค์กร

    -   BMC Control M เพื่อการบริหารจัดการปริมาณงานภาคบริการในดาต้าเซ็นเตอร์

    -   Visualization Solution เพื่อการจัดการระบบคอมพิวเตอร์เสมือน

    -   ระบบงานเพื่อการรักษาความปลอดภัยของข้อมูล (Security Infrastructure
        Software)

    -   Mimix Software
        เพื่อสนับสนุนการทำแผนสำรองฉุกเฉินขององค์กรด้วยการสำรองข้อมูลแบบ Real Time

    -   บริการศูนย์สำรองข้อมูลและสำนักงานสำรองฉุกเฉิน

    -   อุปกรณ์มัลติมีเดียร์ Projector, Plasma & LCD Display และ CCTV
        สำหรับโรงแรม โรงละคร งานนิทรรศการขนาดใหญ่
        รวมถึงการนำไปใช้ในภาคการศึกษาของสถาบันการศึกษาชั้นนำ

    -   บริการด้านการเผยแพร่ข้อมูลดิจิตัลเพื่อการสื่อสาร สำหรับสถาบันการศึกษาชั้นนำ
        และสถานพยาบาลที่มีชื่อเสียง

    -   ดี-เวิร์ค (D-Work)
        ระบบงานบริหารทรัพยากรบุคคลที่ถูกพัฒนาโดยบริษัทย่อยให้บริการแก่องค์กรชั้นนำ
        ทั้งในรูปแบบการขายซอฟท์แวร์ และบริการรายเดือน (Software as a Service)

-   ได้รับความไว้วางใจจากตลาดหลักทรัพย์แห่งประเทศไทยในการเป็นผู้ให้บริการถ่ายทอดสดงาน
    บริษัทจดทะเบียนพบนักลงทุน (SET Opportunity Day) ตลอดทุกไตรมาส
    เป็นระยะเวลาติดต่อกัน 3 ปี ตั้งแต่ปี 2555 ถึงปี 2557

-   จ่ายเงินปันผลประจำปี 2556 ให้กับผู้ถือหุ้นในอัตรา 0.25 บาทต่อหุ้น
    เป็นจำนวนเงินรวมทั้งสิ้น 35,486,117.75 บาท ในเดือนพฤษภาคม 2557
    และจ่ายเงินปันผลระหว่างกาลจากผลการดำเนินงวด 6 เดือน ตั้งแต่วันที่ 1 มกราคม 2557
    ถึงวันที่ 30 มิถุนายน 2557 ให้กับผู้ถือหุ้นในอัตรา 0.12 บาทต่อหุ้น เป็นจำนวนเงินรวมทั้งสิ้น
    17,033,336.52 บาท ในเดือนกันยายน 2557

โครงสร้างการถือหุ้นของบริษัทในบริษัทย่อย

ความสัมพันธ์กับกลุ่มธุรกิจของผู้ถือหุ้นใหญ่

- ไม่มี –

2. ลักษณะการประกอบธุรกิจ

โครงสร้างรายได้

โครงสร้างรายได้ของบริษัทและบริษัทย่อยในช่วง 3 ปีที่ผ่านมา

หน่วย : ล้านบาท

  ------------------------------------------------------------------------------------------------------------------
  ผลิตภัณฑ์ /บริการ                 ดำเนินการโดย   % การถือหุ้นของบริษัท 2557              2556              2555      
  ----------------------------- ------------- ---------------- --------- ------- --------- ------- --------- -------
                                                               รายได้     %       รายได้     %       รายได้     %

  รายได้จากการขายและบริการ                                                                                     

  - กลุ่มผลิตภัณฑ์ฮาร์ดแวร์ และซอฟต์แวร์ DCS           100.00           1,860.2   72.1    1,927.9   74.3    1,499.7   68.0

  - กลุ่มการบริการ                 DCS           100.00           708.0     27.4    654.7     25.2    697.6     31.6

  - ค่าเช่าและค่าบริการอาคารสำนักงาน PT                             12.4      0.5     13.2      2.2     7.9       0.4

  รวมรายได้จากการขายและบริการ                                    2,580.6   100.0   2,595.8   100.0   2,205.2   100.0
  ------------------------------------------------------------------------------------------------------------------

หมายเหตุ : DCS หมายถึง บริษัท ดาต้าโปร คอมพิวเตอร์ ซิสเต็มส์ จำกัด

2.1 ลักษณะผลิตภัณฑ์หรือบริการ

 ปัจจุบัน บริษัทดำเนินธุรกิจหลักคือ ลงทุนในธุรกิจเทคโนโลยีสารสนเทศ และให้เช่าอาคารสำนักงาน มีบริษัทย่อย 1 บริษัท คือ บริษัท ดาต้าโปร คอมพิวเตอร์ ซิสเต็มส์ จำกัด ซึ่งดำเนินธุรกิจเป็นผู้ให้บริการเทคโนโลยีสารสนเทศแบบครบวงจร (Total Enterprise Solution and Service Provider) มีผลิตภัณฑ์ที่บริษัทย่อยพัฒนาขึ้นเองและผลิตภัณฑ์ที่ได้รับการแต่งตั้งให้เป็นผู้แทนจำหน่ายจากบริษัทชั้นนำของโลก รวมถึงการให้บริการทางด้านเทคโนโลยีสารสนเทศด้านต่างๆ โดยแบ่งกลุ่มผลิตภัณฑ์ออกเป็น 3 กลุ่ม ดังนี้

1. กลุ่มผลิตภัณฑ์ฮาร์ดแวร์

2. กลุ่มผลิตภัณฑ์ซอฟต์แวร์

3. กลุ่มงานบริการ

1. กลุ่มผลิตภัณฑ์ฮาร์ดแวร์ ประกอบด้วย

1) ผลิตภัณฑ์เทคโนโลยีสารสนเทศ (IT Products)

-   คอมพิวเตอร์ และหน่วยเก็บข้อมูล (Server & Storage) จาก ไอบีเอ็ม (IBM) เดลล์
    (Dell) ซิสโก้ ซีสเต็มส์ (Cisco Systems) และ ฮิวเลตต์-แพคการ์ด
    (Hewlett-Packard)

-   อุปกรณ์และระบบพื้นฐานเครือข่ายคอมพิวเตอร์สำหรับองค์กร (Network Infrastructure)
    และสำหรับศูนย์สำรองข้อมูล (Data Center Infrastructure) จาก ซิสโก้ ซีสเต็มส์
    (Cisco Systems) และ เอพีซี (APC)

-   อุปกรณ์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure) จาก ซิสโก้ ซีสเต็มส์ (Cisco Systems) อัลล็อต (Allot) บลูโค้ต
    (Blue Coat) จูนิเปอร์ (Juniper) เว็บเซ็นส์ (Websense) อิมเพอร์วา (Imperva)
    เอเท็น (A10) เอฟไฟว์ (F5) ไซแมนเท็ค (Symantec) แม็คอาฟี (McAfee) พาโล
    อัลโต (Palo Alto) เดล (Dell) ฮิวเลตต์-แพคการ์ด (Hewlett-Packard)
    อินโฟบล็อกซ์ (InfoBlox) ไฟเออร์อาย (FireEye) อาร์เอสเอ (RSA) วาสโก้
    (Vasco) กิกามอน (Gigamon) ริเวอร์เบด (Riverbed) และ เช็คพอยท์ (Check
    Point)

-   อุปกรณ์เพื่อการบริหารการสื่อสารด้วยภาพและเสียงผ่านเครือข่าย (Voice and Unified
    Communications Products) จาก ซิสโก้ ซีสเต็มส์ (Cisco Systems)

-   อุปกรณ์เสริมและอุปกรณ์ต่อพ่วงอื่นๆ อาทิ เครื่องพิมพ์ เทปบันทึกข้อมูลจาก ไอบีเอ็ม (IBM)
    เดลล์ (Dell) ฮิวเลตต์-แพคการ์ด (Hewlett-Packard) และอิเมชั่น (Imation)

-   อุปกรณ์สำรองไฟฟ้าฉุกเฉิน หรือ UPS จาก เอพีซี (APC)

2) ผลิตภัณฑ์มัลติมีเดีย (Multimedia Products)

-   เครื่องฉายภาพ (Projector) ระบบ LCD, DLP และ LCOS จากแคนนอน (Canon)
    พานาโซนิค (Panasonic) และ ฮิตาชิ (Hitachi)

-   เครื่องฉายภาพจากวัตถุ 3 มิติ (Visualizer) จาก เอเวอร์ วิชั่น (Aver Vision)
    เอลโม (Elmo) ราซ (Razr) และ ซัมซุง (Samsung)

-   จอรับภาพ จาก แกรนด์วิว (Grand view) ดาไลท์ (Dalite) เวอร์เทคซ์ (Vertex)
    และ ราสซ์ (Razr)

-   กล้องวงจรปิด (CCTV) และกล้องวงจรปิดผ่านระบบเครือข่าย (IP Camera) จาก แคนนอน
    (Canon) แอลจี (LG) เอเวอร์ วิชั่น (Aver Vision) พานาโซนิค (Panasonic)
    และซัมซุง (Samsung)

-   กระดานอิเล็กทรอนิกส์ (Interactive Board) จาก ฮิตาชิ (Hitachi) และ พานาโซนิค
    (Panasonic)

-   ชุดอุปกรณ์เพื่อการประชุมผ่านวิดีโอ (Video Conference) จาก เอเวอร์ วิชั่น (Aver
    Vision) และ พานาโซนิค (Panasonic)

-   อุปกรณ์ Training Response Systemไร้สายจาก เควี อิเล็คทรอนิคส์ (KV
    Electronics)

-   อะไหล่สำหรับทุกผลิตภัณฑ์มัลติมีเดียที่บริษัทย่อยเป็นตัวแทนจำหน่าย

3) อุปกรณ์เพื่อการสื่อสารข้อมูลระบบดิจิตัลผ่านระบบเครือข่ายความเร็วสูง (Digital Content
Products) ซึ่งบริษัทย่อยเป็นผู้นำมาพัฒนาเอง

2. กลุ่มผลิตภัณฑ์ซอฟต์แวร์ ประกอบด้วย

1) ซอฟต์แวร์ระบบงานธุรกิจและระบบบริหารองค์กร (Business Application Software)

-   ซอฟต์แวร์บริหารงานบุคคลที่บริษัทพัฒนาขึ้นเอง (Human Capital Management)

-   ซอฟท์แวร์เพื่อการบริหารข้อมูลผ่านระบบเครือข่ายความเร็วสูงที่บริษัทพัฒนาขึ้นเอง (Digital
    Content Management Software)

2) ระบบปฏิบัติการและฐานข้อมูล (Operating System and Database)

-   ซอฟต์แวร์ระบบฐานข้อมูล (Database) จาก ไอบีเอ็ม (IBM) ออราเคิล (Oracle)
    และไมโครซอฟท์ (Microsoft)

-   ระบบปฏิบัติการ (Operating Systems) จาก ไอบีเอ็ม (IBM) ไมโครซอฟท์
    (Microsoft) และ ลินุคซ์ (Linux)

3) ซอฟท์แวร์เครื่องมืออรรถประโยชน์ (Tools & Utilities Software)

-   ซอฟต์แวร์บริหารงานเทคโนโลยีสารสนเทศ (IT Service Management Software)
    จากบีเอ็มซี (BMC)

-   ซอฟท์แวร์ระบบงานอัตโนมัติเพื่อการบริหารงานศูนย์สำรองข้อมูล (Data Center
    Automation) จาก บีเอ็มซี (BMC)

-   ซอฟท์แวร์เพื่อการบริหารระบบคอมพิวเตอร์ขนาดใหญ่ (Mainframe Solution) จาก
    บีเอ็มซี (BMC)

-   ซอฟท์แวร์ระบบงานอัตโนมัติเพื่อการบริการจัดการปริมาณงาน (Workload Automation)
    จาก บีเอ็มซี (BMC)

-   ซอฟท์แวร์เพื่อการพัฒนาระบบงาน (Application and Development Tools) จาก
    ไอบีเอ็ม (IBM)

-   ซอฟท์แวร์เพื่อการสำรองและกู้ข้อมูล (Backup and Recovery Software และ High
    Availability Software) จาก ฮิวเลตต์-แพคการ์ด (Hewlett-Packard) ไอบีเอ็ม
    (IBM) ออราเคิล (Oracle) ไซแมนเทค (Symantec) ซีเอ (CA) และวิชั่น (Vision)

-   ซอฟต์แวร์เพื่อการบริหารจัดการเทคโนโลยีสารสนเทศพื้นฐาน (Infrastructure
    Management) จาก บีเอ็มซี (BMC)

-   ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์ (Security
    Infrastructure Software) จาก ซิสโก้ ซีสเต็มส์ (Cisco Systems) อัลล็อต
    (Allot) บลูโค้ต (Blue Coat) จูนิเปอร์ (Juniper) เว็บเซ็นส์ (Websense)
    อิมเพอร์วา (Imperva) เอเท็น (A10) เอฟไฟว์ (F5) ไซแมนเท็ค (Symantec)
    แม็คอาฟี (McAfee) พาโล อัลโต (Palo Alto) เดล (Dell) ฮิวเลตต์-แพคการ์ด
    (Hewlett-Packard) อินโฟบล็อกซ์ (InfoBlox)ไฟเออร์อาย (FireEye) อาร์เอสเอ
    (RSA) วาสโก้ (Vasco) กิกามอน (Gigamon) ริเวอร์เบด (Riverbed) และ เช็คพอยท์
    (Check Point)

-   ซอฟท์แวร์จดหมายอิเลคทรอนิค (Email) จาก ไมโครซอฟท์ (Microsoft)

-   ซอฟท์แวร์เพื่อการบริหารระบบเครือข่าย (Network Management) จาก ซิสโก้ ซีสเต็มส์
    (Cisco Systems) ซีเอ (CA) และโซลาร์วินด์ (Solar Wind)

-   ซอฟต์แวร์เพื่อการจัดการและควบคุมเครื่องคอมพิวเตอร์จากศูนย์บริการ (Remote Support)
    จาก บอมการ์ (Bomgar)

-   ระบบคอมพิวเตอร์เสมือนจริง (Virtualization Software) จาก ไมโครซอฟท์
    (Microsoft) และวีเอ็มแวร์ (VMWare)

3. กลุ่มงานบริการ ประกอบด้วย

-   บริการหลังการขายในทุกผลิตภัณฑ์ที่บริษัทเป็นผู้พัฒนาหรือเป็นตัวแทนจำหน่าย

-   บริการ SaaS (Software as a Service)

-   บริการศูนย์คอมพิวเตอร์และศูนย์สำรองข้อมูล (Data Center & Disaster Recovery
    Center)

-   บริการสำนักงานสำรองฉุกเฉิน (Office Continuity Service)

-   บริการเอาต์ซอร์ส (IT Managed Service)

-   บริการบำรุงรักษารายปีสำหรับอุปกรณ์ฮาร์ดแวร์และซอฟท์แวร์ (Annual Maintenance
    Services)

-   บริการสัญญาป้องกันความเสียหายของอุปกรณ์คอมพิวเตอร์ (Preventive Maintenance)

-   ให้คำปรึกษาการจัดการระบบห้องเครื่องคอมพิวเตอร์ขนาดใหญ่
    และการวางแผนการสำรองข้อมูลฉุกเฉิน

-   บริการการทดสอบระบบความปลอดภัยของข้อมูลในเครือข่ายองค์กร

-   บริการให้เช่าใช้ผลิตภัณฑ์ฮาร์ดแวร์ อุปกรณ์เทคโนโลยีสารสนเทศ และอุปกรณ์มัลติมีเดีย

-   บริการเดินสายและติดตั้งอุปกรณ์เครือข่ายและอุปกรณ์สำรองไฟฟ้า

-   บริการพัฒนาโปรแกรมประยุกต์

-   บริหารและจัดการสื่อข้อมูลผ่านเครือข่ายความเร็วสูง อาทิ การผลิตสื่อดิจิตัล
    การถ่ายทอดสดสัญญาณภาพและเสียง

 2.2 การตลาดและการแข่งขัน

นโยบายการตลาด

บริษัทและบริษัทย่อยเน้นนโยบายการตลาดโดยการให้บริการที่มีคุณภาพดีที่สุดสำหรับลูกค้า
เพื่อส่งเสริมความสำเร็จในการดำเนินธุรกิจของลูกค้าด้วยการเป็นผู้ให้บริการเทคโนโลยีสารสนเทศแบบครบวงจร
ตามความต้องการของลูกค้า (Customer Needs) ทั้งลูกค้าเดิมและลูกค้าใหม่อย่างต่อเนื่อง
ไม่ว่าจะเป็นการใช้ฮาร์ดแวร์และซอฟต์แวร์จากเจ้าของผลิตภัณฑ์ที่มีความแข็งแกร่ง
มีการวิจัยและพัฒนาอยู่ตลอดเวลา
หรือซอฟต์แวร์ที่พัฒนาขึ้นเองเพื่อการสร้างมูลค่าเพิ่มให้สอดคล้องตามความต้องการของลูกค้าอย่างครบถ้วน
ด้วยศูนย์ข้อมูลและศูนย์สำรองข้อมูลที่สมบูรณ์แบบ เพื่อการบริการด้านคลาวด์คอมพิว
ติ้งและบริการด้านเอาต์ซอร์สที่หลากหลายตามความต้องการของลูกค้า
ด้วยบุคลากรที่มีคุณภาพและประสบการณ์สูงในการให้บริการและคำปรึกษาแก่ลูกค้าที่แตกต่างจากผู้ประกอบการรายอื่นและสอดคล้องกับความต้องการของลูกค้าด้วยเทคโนโลยีทั้งรุ่นปัจจุบันและรุ่นที่ผ่านมา

-   กลยุทธ์การตลาด

บริษัทและบริษัทย่อยมุ่งเน้นการให้บริการกับลูกค้า
ในการสร้างความแข็งแกร่งและความสำเร็จให้แก่ธุรกิจของลูกค้า
โดยมีทีมงานด้านการขายและด้านการตลาดที่มีความรู้ ความเข้าใจในผลิตภัณฑ์เป็นอย่างดี
สามารถให้คำแนะนำ ให้ข้อมูลของผลิตภัณฑ์และการบริการ
โดยมุ่งเน้นที่ประโยชน์สูงสุดที่ลูกค้าจะได้รับเป็นหลัก
รวมถึงการสร้างความสัมพันธ์ที่ดีและการให้บริการอย่างต่อเนื่องในระยะยาว โดยมีกลยุทธ์ดังนี้

1)
การพัฒนาและคงไว้ซึ่งกระบวนการทำงานในการให้บริการให้ได้ตามมาตรฐานที่เป็นที่ยอมรับในระดับสากล
อาทิ ISO 20000 เรื่องการให้บริการทางด้านเทคโนโลยีสารสนเทศ ISO 22301
เรื่องความต่อเนื่องในการดำเนินธุรกิจ และ ISO 27001 เรื่องความปลอดภัยของข้อมูล

2) การสร้างความพร้อมเข้าสู่ตลาดผู้ให้บริการคลาวด์คอมพิวติ้ง (Cloud Computing Service
Provider) ที่มีพร้อมทั้งศูนย์คอมพิวเตอร์ที่ได้มาตรฐาน อุปกรณ์คอมพิวเตอร์ ระบบเครือข่าย
และระบบรักษาความปลอดภัย รวมทั้งระบบงานที่ใช้บนคลาวด์ หรือ Software as a Service
ที่ให้ผู้ใช้งานใช้บริการและชำระค่าบริการเป็นรายเดือนตามปริมาณการใช้งานจริง (Pay per
use)

3) การมีผลิตภัณฑ์และบริการที่แข็งแกร่งและครบถ้วน เพื่อครอบคลุมธุรกิจทุกด้านของลูกค้า

4) การขยายการให้บริการด้วยการบริการประเภทใหม่และการพัฒนาแบบตัวอย่างสำหรับธุรกิจ
(Business Model)

5) การสร้างพันธมิตรกับผู้ให้บริการเทคโนโลยีสารสนเทศรายอื่น
ทั้งภายในประเทศและประเทศเพื่อนบ้าน
เพื่อร่วมนำเสนอสินค้าและบริการที่พร้อมสำหรับองค์กรหรือภาคอุตสาหกรรมขนาดใหญ่ทั้งในประเทศและประเทศใกล้เคียง
การสร้างพันธมิตรกับผู้ประกอบการธุรกิจที่สำคัญเพื่อเป็นแม่แบบในการให้บริการเทคโนโลยีสารสนเทศ
อาทิ ด้านโรงพยาบาล ด้านการศึกษา ด้านนิคมอุตสาหกรรม ด้านโรงแรม เป็นต้น

  6) การพัฒนาและเป็นเจ้าของทรัพย์สินทางปัญญา เพื่อการขยายธุรกิจในการให้บริการให้ครบถ้วน
  อาทิ ด้านทรัพยากรบุคคล ด้านงานบัญชีและการเงิน เป็นต้น

  7) การมีบุคลากรที่มีความเชี่ยวชาญสูงและได้รับประกาศนียบัตรซึ่งเป็นที่ยอมรับในระดับสากล
  เพื่อสร้างความเชื่อมั่นและสามารถตอบสนองความต้องการของลูกค้าได้อย่างมีประสิทธิภาพและสร้างความพึงพอใจให้กับลูกค้า

  8)
  การร่วมมือกับสถาบันการศึกษาเพื่อวางแผนและพัฒนาในการขยายและเพิ่มประสิทธิภาพของบุคลากรเพื่อรองรับการให้บริการและการพัฒนาซอฟต์แวร์ตามความต้องการของลูกค้าทั้งในและต่างประเทศ

  9) การมุ่งเน้นการส่งมอบบริการที่มีคุณภาพดีที่สุดสำหรับลูกค้า (Best Quality Service
  Provider)

-   ลักษณะลูกค้าและกลุ่มเป้าหมาย

บริษัทและบริษัทย่อยมีลูกค้าและกลุ่มเป้าหมายเป็นองค์กรภาคเอกชนและรัฐวิสาหกิจตั้งแต่ขนาดกลางไปถึงขนาดใหญ่
เช่น สถาบันการเงิน ธุรกิจการบริการ ธุรกิจประกันภัย ธุรกิจการขนส่งและการคมนาคม
ธุรกิจการสื่อสารและโทรคมนาคม ธุรกิจอสังหาริมทรัพย์ ธุรกิจสื่อสารมวลชนและการโฆษณา
ธุรกิจยานยนต์ ธุรกิจสินค้าอุปโภคและบริโภค ธุรกิจปิโตรเคมี ธุรกิจเสื้อผ้าและสิ่งทอ เป็นต้น
รวมทั้งได้มีการขยายกลุ่มเป้าหมายไปยังประเทศเพื่อนบ้าน
โดยเฉพาะสาธารณรัฐแห่งสหภาพเมียนมาร์
ที่บริษัทย่อยได้เข้าไปลงทุนในกิจการการให้บริการด้านเทคโนโลยีสารสนเทศสำหรับองค์กร
ซึ่งปัจจุบันยังอยู่ในระหว่างขั้นตอนการจดทะเบียนจัดตั้ง คาดว่าจะแล้วเสร็จในไตรมาสที่ 2 ของปี
2558 ทั้งนี้ กลุ่มเป้าหมายในการขยายฐานลูกค้ามี ดังนี้

1)  กลุ่มลูกค้าในนิคมอุตสาหกรรมต่างๆ
    ด้วยการสร้างพันธมิตรกับเจ้าของนิคมอุตสาหกรรมเพื่อให้บริการกับบริษัทและโรงงานต่างๆ
    ที่อยู่ภายในนิคมอุตสาหกรรม

2)  กลุ่มลูกค้าต่างประเทศที่มีธุรกิจในประเทศไทย
    ด้วยการสร้างพันธมิตรกับผู้ให้บริการต่างประเทศที่ขาดบุคลากรที่มีประสบการณ์ในการให้บริการในประเทศไทย

3)  กลุ่มลูกค้าต่างประเทศที่มีความต้องการเฉพาะด้าน
    ด้วยการสร้างพันธมิตรกับสถาบันการศึกษาเพื่อพัฒนาบุคลากรร่วมกันในการพัฒนาซอฟต์แวร์ให้สอดคล้องกับความต้องการ

4)  กลุ่มอุตสาหกรรมเทคโนโลยีขั้นสูง ด้วยการพัฒนาแบบตัวอย่าง (Business Model)
    ร่วมกับเจ้าของผลิตภัณฑ์และผู้เชี่ยวชาญในอุตสาหกรรมนี้โดยเฉพาะ
    เพื่อการติดตั้งที่รวดเร็วให้กับลูกค้า

5)  กลุ่มลูกค้าอุตสาหกรรมและธุรกิจการให้บริการต่างๆ
    ที่มีความต้องการเพิ่มประสิทธิภาพการทำงาน
    ด้วยการเป็นพันธมิตรกับผู้จัดจำหน่ายเพื่อการให้บริการที่สอดคล้องกับความต้องการของลูกค้า

6)  กลุ่มลูกค้าที่ประกอบธุรกิจให้บริการดูแลรักษาสุขภาพ (Healthcare Organization)
    ประกอบด้วย โรงพยาบาล ศูนย์สุขภาพ คลินิกทั่วไป
    ด้วยระบบซอฟต์แวร์ประยุกต์สำหรับให้บริการผู้ป่วยหรือผู้เข้ารับการดูแลสุขภาพ

7)  กลุ่มลูกค้าในอุตสาหกรรมหนัก เช่น ปูนซีเมนต์และอุตสาหกรรมเหล็ก เป็นต้น
    ด้วยการร่วมมือเป็นโครงการร่วมกับผู้ให้บริการเทคโนโลยีสารสนเทศรายอื่น

8)  กลุ่มลูกค้าต่างประเทศ
    ซึ่งยังคงมีความต้องการด้านการบริการและการพัฒนาซอฟต์แวร์ด้วยภาษาในรุ่นต่างๆ เช่น
    กลุ่มลูกค้าในประเทศญี่ปุ่น เป็นต้น

9)  กลุ่มลูกค้าองค์กรต่างประเทศที่ประกอบธุรกิจในอุตสาหกรรมหนักในประเทศไทยและประสงค์จะใช้บริการเอาต์ซอร์ส
    ประกอบด้วย อุตสาหกรรมเหล็ก อุตสาหกรรมรถยนต์ เป็นต้น

10) กลุ่มลูกค้าธุรกิจการเงิน เช่น สถาบันการเงิน ระดับกลาง และระดับเล็ก (SME) เป็นต้น

11) กลุ่มลูกค้าและคู่ค้าในสาธารณรัฐแห่งสหภาพเมียนมาร์ เช่น ธุรกิจสื่อสารและโทรคมนาคม
    ธุรกิจเทคโนโลยีสารสนเทศ สถาบันการเงิน และธุรกิจโรงแรม เป็นต้น

-   การจำหน่ายและช่องทางการจำหน่าย

ปกติการจำหน่ายผลิตภัณฑ์และบริการของบริษัทโดยส่วนใหญ่บริษัทจะติดต่อและเจรจากับลูกค้าโดยตรง
ซึ่งเป็นกลุ่มลูกค้าที่เป็นองค์กรขนาดกลางถึงขนาดใหญ่
เพื่อนำเสนอผลิตภัณฑ์และบริการที่ดีและเหมาะสมกับความต้องการของลูกค้าแต่ละรายได้อย่างมีประสิทธิภาพและประสิทธิผลสูงสุดต่อองค์กรของลูกค้า
นอกจากนั้น กลุ่มพันธมิตรทางธุรกิจทีมีการพัฒนาความร่วมมือมาอย่างต่อเนื่อง
ยังเป็นอีกช่องทางหนึ่งที่ช่วยส่งเสริมให้เกิดการจัดจำหน่ายได้มากขึ้นเป็นลำดับ

สภาพการแข่งขันภายในอุตสาหกรรม

แนวโน้มของเทคโนโลยีใหม่ๆ ยังคงมีความเคลื่อนไหวในตลาดอย่างต่อเนื่อง
ผนวกกับการเร่งฟื้นฟูสภาพเศรษฐกิจโดยรวม
ที่เทคโนโลยีสารสนเทศได้เข้ามามีบทบาทสำคัญเป็นอย่างมาก
โดยเฉพาะเรื่องความปลอดภัยของระบบงานและข้อมูล
รวมถึงความต่อเนื่องในการดำเนินธุรกิจในภาวะเหตุการณ์ไม่ปกติ
ทำให้องค์กรธุรกิจต้องพิจารณาเรื่องการลงทุนและเลือกใช้เทคโนโลยีสารสนเทศให้สามารถรองรับกับสถานการณ์ต่างๆ
ได้อย่างทันเหตุการณ์

บริษัทวิจัยตลาดไอดีซี (IDC - International Data Corporation) กล่าวถึงเรื่อง 3^(rd)
Platform หรือการบริหารข้อมูลบนเทคโนโลยีคลาวด์คอมพิวติ้ง โซเชียลมีเดีย และ Big Data
ที่องค์กรธุรกิจให้ความสนใจอย่างชัดเจนและต่อเนื่อง
เพื่อใช้เป็นเครื่องมือในการแข่งขันทางการตลาดสู่ผู้บริโภค
และเพื่อความคล่องตัวในการบริหารจัดการกับระบบเทคโนโลยีสารสนเทศให้เป็นระบบระเบียบมากขึ้น

นอกจากนี้ ยังคงมีความต่อเนื่องของการใช้ประโยชน์จากโซเชียลมีเดีย และอุปกรณ์การสื่อสารพกพา
ในการสื่อสารข้อมูลดิจิตอล โดยเฉพาะข้อมูลขนาดใหญ่ที่ต้องอาศัยทั้งพื้นที่ในการจัดเก็บ
ระบบงานเพื่อการบริหารจัดการ และระบบเครือข่ายที่ใช้ในการจัดส่งข้อมูล

การคาดการณ์ดังกล่าว มีความสอดคล้องกับการพัฒนาธุรกิจของบริษัทย่อย
ที่ได้มีการเตรียมการเกี่ยวกับศูนย์คอมพิวเตอร์และศูนย์สำรองข้อมูลฉุกเฉิน
ที่รวมถึงสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาและปรับปรุงอย่างต่อเนื่องทำให้มีความพร้อมในการให้บริการเป็นศูนย์ข้อมูลที่สามารถรองรับข้อมูลขนาดใหญ่
และสามารถให้บริการด้านคลาวด์คอมพิวติ้งที่มีความปลอดภัยของข้อมูลตามมาตรฐานสากล
อีกทั้งยังเป็นศูนย์คอมพิวเตอร์และสำนักงานสำรองที่ห่างไกลจากความเสี่ยงต่างๆ อีกด้วย

สภาวะการแข่งขันในอุตสาหกรรมเทคโนโลยีที่บริษัทดำเนินธุรกิจอยู่มีการแข่งขันค่อนข้างสูงจากผู้ประกอบการทั้งในประเทศและต่างประเทศ
บริษัทจึงต้องสร้างความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ที่คงไว้ซึ่งคุณภาพและมาตรฐานอันเป็นที่ยอมรับในระดับสากล
โดยบุคลากรมืออาชีพที่ได้รับการอบรมอย่างต่อเนื่องและมีประสบการณ์สูง
จนเป็นที่ยอมรับจากองค์กรชั้นนำมาอย่างยาวนาน
นับเป็นกลยุทธ์ที่สำคัญในการเป็นหนึ่งในผู้นำทางด้านเทคโนโลยีสารสนเทศในประเทศไทยตลอดระยะเวลา
28 ปีที่ผ่านมา

2.3 การจัดหาผลิตภัณฑ์และบริการ

จากการเป็นผู้ให้บริการเทคโนโลยีสารสนเทศอย่างครบวงจร
บุคลากรผู้ให้บริการจึงเป็นสิ่งสำคัญมาก
บริษัทได้ลงทุนในการสร้างและดูแลรักษาบุคลากรที่มีประสิทธิภาพด้วยการให้การอบรมทั้งภายในและภายนอกองค์กร
มีเครื่องมือทางเทคโนโลยีสารสนเทศและศูนย์คอมพิวเตอร์ซึ่งมีอุปกรณ์ที่ทันสมัย
เพื่อการฝึกฝนและพัฒนาระบบงานในการให้บริการลูกค้า
รวมถึงการว่าจ้างผู้เชี่ยวชาญเฉพาะด้านในธุรกิจและเทคโนโลยีใหม่ๆ
เพื่อสร้างความรู้ความชำนาญให้กับบุคลากรของบริษัทในการสร้างความเชื่อมั่นให้แก่ลูกค้าที่รับการบริการของบริษัท
และพัฒนาบุคลากรเพื่อให้สอดคล้องกับการพัฒนาเทคโนโลยีประเภทต่างๆ
ตามเทคโนโลยีที่ลูกค้าต้องการ

สำหรับผลิตภัณฑ์เทคโนโลยีสารสนเทศนั้น
บริษัทเป็นทั้งผู้นำเข้าโดยตรงและเป็นตัวแทนจำหน่ายผลิตภัณฑ์ที่มีชื่อเสียงระดับชั้นนำของโลกและมีสาขาในประเทศไทย
ได้แก่ ผลิตภัณฑ์จาก IBM, Hewlett-Packard, Dell, Cisco, Symantec, Panasonic,
Canon, Hitachi โปรแกรมสำเร็จรูปจาก IBM, BMC, ORACLE, Microsoft และอื่นๆ
อีกมากจากประเทศต่างๆ อาทิ ญี่ปุ่น สหรัฐอเมริกา ฝรั่งเศส และอังกฤษ เป็นต้น
นอกจากนี้เพื่อให้ทันต่อการเปลี่ยนแปลงเทคโนโลยีและความต้องการของลูกค้า
บริษัทได้มีการจัดหาและคัดเลือกผลิตภัณฑ์ใหม่ๆ ที่มีคุณภาพและได้รับการยอมรับในระดับสากล
ด้วยการทำสัญญาการเป็นคู่ค้ากับบริษัทเจ้าของผลิตภัณฑ์ที่มีการดำเนินธุรกิจที่น่าเชื่อถือและเป็นที่ยอมรับจากผู้ใช้งานทั่วโลก
อาทิ ซอฟท์แวร์พื้นฐานเพื่อการรักษาความปลอดภัยบนเครือข่ายคอมพิวเตอร์
ซึ่งเพิ่มขึ้นจากเดิมหลายรายการ
เพื่อให้มีความหลากหลายในการตอบสนองต่อการใช้งานของลูกค้าที่แตกต่างกัน
รวมถึงการให้บริการใช้ซอฟท์แวร์บนระบบคลาวด์คอม พิวติ้งแบบจ่ายตามการใช้งานจริง (Pay per
use) ได้แก่ ระบบงาน D-Work ซึ่งเป็นระบบงานบริหารทรัพยากรบุคคล (Human Capital
Management) ระบบงาน FileAbility ซึ่งเป็นระบบงานเพื่อการจัดเก็บข้อมูลสำหรับองค์กร
ระบบงาน OfficeAbility เป็นระบบงานเพื่อการสื่อสารภายในองค์กร เป็นต้น นอกจากนี้
บริษัทฯ ยังคงพัฒนาศักยภาพของการใช้เทคโนโลยีของอินเตอร์เน็ตความร็วสูงรูปแบบต่างๆ
ในการถ่ายทอดสัญญาณภาพและเสียงที่มีคุณภาพสูงอย่างต่อเนื่อง

สำหรับธุรกิจการให้บริการคลาวด์คอมพิวติ้งที่เป็นที่สนใจมากขึ้นสำหรับผู้ใช้งานในระดับองค์กรในประเทศไทยนั้น
บริษัทมีความพร้อมสำหรับบริการดังกล่าวตั้งแต่ปี 2553
เนื่องจากบริษัทได้มีการลงทุนเพื่อการขยายศูนย์คอมพิวเตอร์ให้มีความทันสมัยมากขึ้น
พร้อมด้วยการติดตั้งอุปกรณ์ที่ใช้เทคโนโลยีระดับโลกที่ประหยัดทั้งพลังงานและพื้นที่ในการติดตั้งอุปกรณ์คอมพิวเตอร์
อีกทั้งยังได้รับการบริหารจัดการตามกระบวนการและขั้นตอนตามหลักมาตรฐานที่เป็นที่ยอมรับในระดับสากล
ได้แก่ ISO 20000 ด้านการให้บริการทางด้านเทคโนโลยีสารสนเทศ ISO 22301
ด้านความต่อเนื่องในการดำเนินธุรกิจ และ ISO 27001 ด้านความปลอดภัยของข้อมูล
ทำให้บริษัทมีความพร้อมที่จะรองรับการให้บริการคลาวด์คอมพิวติ้งแบบเต็มรูปแบบให้แก่องค์กรธุรกิจต่างๆ

ตลอดระยะเวลา 28 ปีที่ผ่านมา ถึงแม้ว่าผลิตภัณฑ์และบริการที่บริษัทเป็นตัวเทนจะมีความหลากหลาย
แต่บริษัทก็มิได้หยุดยั้งในการสร้างมูลค่าเพิ่มจากผลิตภัณฑ์และบริการเหล่านี้
บริษัทยังคงมุ่งเน้นที่จะให้บริการลูกค้าอย่างต่อเนื่องจนเป็นที่ยอมรับจากทั้งคู่ค้าและองค์กรชั้นนำมาอย่างยาวนาน
ดังนั้นโอกาสที่จะได้รับผลกระทบจากการสูญเสียจากการให้บริการและการเป็นผู้แทนจำหน่ายจึงมีน้อย

2.4 งานที่ยังไม่ได้ส่งมอบ

ณ วันที่ 31 ธันวาคม 2557 บริษัทย่อยมีงานตามโครงการที่ยังไม่ได้ส่งมอบรวมมูลค่า 153.09
ล้านบาท

3. ปัจจัยความเสี่ยง

กรอบการบริหารความเสี่ยง

บริษัทย่อยได้พัฒนาระบบการบริหารความเสี่ยงโดยนำกรอบข้อกำหนด หลักการ
และแนวทางของระบบการบริหารความเสี่ยง ISO 31000:2009 และ COSO ERM
ซึ่งเป็นมาตรฐานสากลสำหรับการจัดการความเสี่ยงมาประยุกต์ใช้ในการวิเคราะห์ความเสี่ยงและประเมินความเสี่ยงตามหลักการ
ขั้นตอน และแนวทางปฏิบัติ

บริษัทย่อยได้แต่งตั้งคณะกรรมการบริหารความเสี่ยง เพื่อกำหนดนโยบาย เกณฑ์ในการวิเคราะห์
วัดระดับค่าความเสี่ยง และการจัดลำดับความเสี่ยง
ที่รวมถึงการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายการต่อต้านการทุจริตคอร์รัปชั่น
ของบริษัท พรีเมียร์ เทคโนโลยี จำกัด (มหาชน) ที่ประกาศใช้เมื่อวันที่ 12 พฤษภาคม 2557
โดยพิจารณาจากการประเมินโอกาสที่จะเกิดความเสี่ยง (Likelihood)
และความรุนแรงของผลกระทบจากเหตุการณ์ความเสี่ยง (Impact)
เพื่อเป็นมาตรฐานให้คณะทำงานด้านพัฒนากระบวนงานภายใน
และการบริหารความเสี่ยงที่ได้รับการแต่งตั้งจากทุกส่วนงานขององค์กร นำไปใช้ในการวิเคราะห์
ประเมินความเสี่ยง และจัดทำแผนในการควบคุมความเสี่ยงที่เกิดขึ้นให้อยู่ในระดับที่บริษัทยอมรับได้
โดยอ้างอิงจากประกาศเรื่องนโยบายการบริหารความเสี่ยง (ลงวันที่ 1 มกราคม 2556)
ตลอดจนการกำหนดให้มีการทบทวนและติดตามอย่างต่อเนื่องเป็นรายไตรมาส

นอกจากนี้ บริษัทย่อยได้ประกาศนโยบายการบริหารความเสี่ยง และได้จัดทำคู่มือบริหารความเสี่ยง
เมื่อวันที่ 27 ตุลาคม 2557
เพื่อเผยแพร่ให้พนักงานรับทราบและใช้เป็นคู่มือการปฏิบัติงานด้านบริหารความเสี่ยง
ซึ่งคู่มือดังกล่าวครอบคลุมความเสี่ยงด้านการทุจริตและคอร์รัปชั่น
ซึ่งบริษัทได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านทุจริตอย่างเป็นทางการเมื่อวันที่
4 กรกฎาคม พ.ศ. 2557

การบริหารความเสี่ยงดังกล่าว
จะช่วยให้องค์กรสามารถเพิ่มประสิทธิภาพในการดำเนินงานและการกำกับดูแล
สร้างความเชื่อมั่นให้กับผู้มีส่วนได้เสีย ปรับปรุงประสิทธิภาพของระบบการจัดการและความยืดหยุ่น
ตอบสนองต่อการเปลี่ยนแปลงได้อย่างมีประสิทธิภาพ และปกป้องธุรกิจ สินค้า และบริการ ของบริษัท

โครงสร้างและความรับผิดชอบในการบริหารความเสี่ยง

คณะกรรมการบริษัท และคณะกรรมการตรวจสอบ
มีหน้าที่กำหนดนโยบายและกำกับดูแลการบริหารความเสี่ยง
รวมถึงแนวทางการจัดการความเสี่ยงที่สำคัญของบริษัท
โดยมีคณะกรรมการตรวจสอบทำหน้าที่ประเมินประสิทธิภาพการบริหารความเสี่ยง
ส่งเสริมให้เกิดวัฒนธรรมการบริหารความเสี่ยงภายในบริษัท
พิจารณาอนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้สำหรับบริษัท (Risk
Appetite & Risk Tolerance)

คณะทำงานเพื่อการบริหารความเสี่ยง
บริษัทย่อยได้ประกาศแต่งตั้งคณะทำงานเพื่อการบริหารความเสี่ยงออกเป็น 2 ชุด
พร้อมทั้งได้กำหนดหน้าที่ความรับผิดชอบไว้ดังนี้

1. คณะกรรมการบริหารความเสี่ยง มีหน้าที่

-   กำหนด แนะนำ อนุมัติกรอบ และแนวทางการบริหารความเสี่ยงของบริษัท
    ซึ่งประกอบด้วยนโยบายการบริหารความเสี่ยง โครงสร้างการบริหารความเสี่ยง
    ความเสี่ยงที่ยอมรับได้ และกระบวนการบริหารความเสี่ยง

-   สนับสนุน ส่งเสริม พัฒนา สื่อสาร การบริหารความเสี่ยง
    และการควบคุมภายในให้เป็นกระบวนการที่ต่อเนื่อง
    เป็นไปตามวัตถุประสงค์และเป้าหมายของบริษัท และเป็นวัฒนธรรมในองค์กร

-   ติดตาม ให้ข้อสังเกต กำกับดูแล การบริหารความเสี่ยงให้เป็นไปตามนโยบาย
    และคู่มือการบริหารความเสี่ยง และนำเสนอกรรมการผู้จัดการเพื่อพิจารณาอนุมัติ

-   จัดให้มีการประชุมทบทวนผลการดำเนินงานตามระบบบริหารความเสี่ยงเป็นรายไตรมาส

-   รายงานความเสี่ยงที่สำคัญพร้อมรายงานผลต่อกรรมการผู้จัดการบริษัทฯ
    และคณะกรรมการตรวจสอบอย่างน้อยปีละ 1 ครั้ง

-   กำหนดให้คณะกรรมการบริหารความเสี่ยงแต่งตั้งคณะทำงานด้านพัฒนากระบวนงานภายใน
    และบริหารความเสี่ยง เพื่อทำหน้าที่บริหารความเสี่ยง
    โดยให้มีประธานและจำนวนคณะทำงานตามความเหมาะสม

2. คณะทำงานด้านพัฒนากระบวนงานภายใน และการบริหารความเสี่ยง มีหน้าที่ดังนี้

-   ระบุ ประเมิน จัดทำแผนบริหารความเสี่ยง
    และแผนควบคุมภายในของแต่ละหน่วยงานที่มีนัยสำคัญตามแนวทาง
    และนโยบายการบริหารความเสี่ยงของบริษัท

-   สนับสนุน ส่งเสริม พัฒนาการดำเนินงานตามแผนการบริหารความเสี่ยง
    และการควบคุมภายในให้มีประสิทธิภาพ มีความเชื่อมโยง และบูรณาการทั่วทั้งองค์กร

-   ประเมิน ติดตามผลการดำเนินงานตามแผนบริหารความเสี่ยง
    และการควบคุมภายในที่สำคัญตามกำหนดเวลา

-   จัดให้มีการประชุมเพื่อนำเสนอความคืบหน้า
    และรายงานผลการดำเนินงานกับคณะทำงานด้านบริหารความเสี่ยงเพื่อพิจารณาดำเนินการ
    อย่างน้อยไตรมาสละ 1 ครั้ง

กระบวนการบริหารความเสี่ยง

บริษัทมีการบริหารจัดการความเสี่ยง โดยเริ่มจากการกำหนดกระบวนการบริหารความเสี่ยง
การจัดการความเสี่ยงตามขั้นตอนการประเมินผลกระทบและโอกาสความเสี่ยง
กำหนดมาตรการควบคุมและดำเนินการจัดการความเสี่ยงตามแผนเยียวยาเพื่อลดผลกระทบและโอกาสที่อาจเป็นสาเหตุให้เกิดความเสี่ยงดังกล่าว
มีการติดตามการบริหารจัดการความเสี่ยงในภาพรวม และประเมินความเสี่ยงอย่างน้อยปีละ 1 ครั้ง
เพื่อสร้างความมั่นใจว่าผู้บริหารมีเครื่องมือและกระบวนการในการจัดการความเสี่ยงที่เหมาะสม
ซึ่งดำเนินไปอย่างมีประสิทธิภาพและประสิทธิผล

จากการวิเคราะห์และประเมินความเสี่ยงของบริษัทย่อย
คณะทำงานได้จำแนกประเภทของความเสี่ยงออกเป็น 3 ด้าน คือ

-   ความเสี่ยงด้านกลยุทธ์ Strategic Risk

-   ความเสี่ยงด้านการปฏิบัติงาน Operational Risk

-   ความเสี่ยงด้านกฎระเบียบ Compliance Risk

-   ความเสี่ยงด้านการเงิน Financial Risk

โดยมีปัจจัยเสี่ยงที่มีนัยสำคัญต่อเป้าหมายในการดำเนินธุรกิจ ซึ่งเป็นทั้ง ปัจจัยภายใน ปัจจัยภายนอก
รวมถึง ปัจจัยเสี่ยงจากสถานการณ์โลก (Global Risks)
ที่อาจมีผลกระทบต่อการดำเนินงานของบริษัท ทั้งทางด้านเศรษฐกิจ สังคม และสิ่งแวดล้อม
โดยสรุปปัจจัยความเสี่ยง ลักษณะความเสี่ยง
และมาตรการรองรับเพื่อลดความเสี่ยงโดยแยกตามประเด็น ดังนี้

ความเสี่ยงด้านกลยุทธ์ Strategic Risk

-   ความเสี่ยงจากสถานการณ์โลก (Global Risks)

    -   ภาวะการหยุดชะงักหรือการขาดแคลนพลังงานไฟฟ้าที่เกิดขึ้นอย่างต่อเนื่องในหลายประเทศทั่วโลกในหลายปีที่ผ่านมา
        ไม่ว่าจะเป็นปี 2555 ที่ประเทศพัฒนาแล้วอย่างประเทศญี่ปุ่น ปี 2556
        ในประเทศปากีสถาน และปี 2557 ทั้งในประเทศอินเดีย
        และสาธารณรัฐแห่งสหภาพเมียนมาร์ที่ส่งผลกระทบต่อประเทศไทย เมื่อเดือนเมษายน
        2557 และยังรวมถึงการหยุดชะงักเป็นครั้งคราวในอีกหลายประเทศทั่วโลก
        รวมทั้งบางภูมิภาคในประเทศไทย เหตุการณ์การหยุดชะงักของพลังงานไฟฟ้า
        แม้อาจจะมีแนวโน้มที่จะเกิดขึ้นไม่สูงนักในเวลา 1-2 ปีข้างหน้า
        แต่ย่อมส่งผลกระทบเป็นอย่างมากในวงกว้างต่อการดำเนินธุรกิจ ทั้งของบริษัท คู่ค้า
        และลูกค้า ที่ใช้บริการศูนย์ข้อมูล ซึ่งต้องใช้ไฟฟ้าในการให้บริการตลอดเวลา
        หากเกิดภาวะหยุดชะงักของการจ่ายกระแสไฟฟ้าในพื้นที่ของศูนย์ข้อมูลเกินกว่า 32
        ชั่วโมง อาจทำให้ธุรกิจที่เกี่ยวข้องต้องหยุดชะงักไปด้วย

มาตรการรองรับเพื่อลดความเสี่ยง

-   บริษัทย่อยเลือกใช้อุปกรณ์ในศูนย์ข้อมูลที่มีการใช้พลังงานไฟฟ้าน้อยลง
    แต่ยังคงไว้ซึ่งประสิทธิภาพของอุปกรณ์ แม้ว่าอุปกรณ์บางประเภทจะเป็นการลงทุนที่สูงก็ตาม
    ทั้งนี้ เพื่อให้สามารถยืดเวลาในการใช้พลังงานที่มีอยู่จำกัดได้อย่างมีประสิทธิภาพ
    หากเกิดภาวะการหยุดชะงักของการจ่ายกระแสไฟฟ้าในพื้นที่ของศูนย์ข้อมูล

-   บริษัทย่อยได้ให้ความรู้และข้อมูลเกี่ยวกับทางเลือกในการใช้พลังงานร่วมกันอย่างคุ้มค่า
    (shared eco-friendly facilities) แก่ลูกค้า คู่ค้า
    รวมทั้งผู้สนใจข้อมูลเกี่ยวกับศูนย์ข้อมูลอย่างสม่ำเสมอ ผ่านการสัมนา การเยี่ยมชมกิจการ
    การเผยแพร่ทางสื่อดิจิตัล และโซเชียลมีเดีย และการให้ข้อมูลทางโทรศัพท์
    เพื่อให้เกิดความเข้าใจเกี่ยวกับการใช้พลังงานอย่างคุ้มค่า
    และตระหนักถึงผลกระทบที่จะเกิดขึ้นหากเกิดภาวะดังกล่าวขึ้นในประเทศไทย
    รวมทั้งให้คำแนะนำในการร่วมกันวางแผนการรองรับกับภาวะดังกล่าว

    -   ปัญหาความขัดแย้งและความไม่มั่นคงทางการเมืองของประเทศต่างๆ ทั่วโลก
        ทำให้เกิดการชะลอตัวในการทำธุรกิจระหว่างประเทศของภาครัฐ
        ซึ่งความขัดแย้งทางการเมืองนั้น
        มักมีส่วนเกี่ยวโยงไปถึงการทุจริตและคอร์รัปชั่นในระดับประเทศด้วย
        ส่งผลต่อความเชื่อมั่นในการทำธุรกิจของทั้งภาครัฐและเอกชน
        ซึ่งแนวโน้มของการเกิดความขัดแย้งและไม่มั่นคงดังกล่าวมีสูงขึ้น
        ดังเห็นได้จากข่าวเหตุการณ์ต่างๆ
        จากทั่วโลกที่มีความรุนแรงและส่งผลกระทบต่อเศรษฐกิจรอบด้านสถานการณ์ดังกล่าว
        ย่อมมีผลต่อการดำเนินธุรกิจของบริษัทย่อยที่อาจมีความเสี่ยงในการเข้าไปมีส่วนในการทำธุรกิจกับผู้มีส่วนได้เสียท่ามกลางความขัดแย้งต่างๆ
        โดยไม่เจตนา และอาจมีผลต่อชื่อเสียงและความน่าเชื่อถือของบริษัทได้ในระยะยาว

  มาตรการรองรับเพื่อลดความเสี่ยง
  ภายใต้ปรัชญาการดำเนินธุรกิจและธรรมาภิบาลในการดำเนินธุรกิจ ทำให้บริษัทและบริษัทย่อย
  ให้ความสำคัญกับการดำเนินธุรกิจที่มีความโปร่งใส ชัดเจน และตรวจสอบได้
  และหลีกเลี่ยงการดำเนินธุรกิจที่มีความสลับซับซ้อนในการตรวจสอบ
  ซึ่งเป็นลักษณะการดำเนินธุรกิจที่เป็นที่รับรู้และเป็นที่ยอมรับตลอด 28 ปีที่ผ่านมา
  บริษัทจึงไม่ได้รับผลกระทบอย่างเป็นนัยสำคัญจากความเสี่ยงดังกล่าว

-   ความก้าวหน้าและเปลี่ยนแปลงทางเทคโนโลยีสารสนเทศ
    ส่งผลต่อความต้องการในการดำเนินชีวิต และการดำเนินงานของภาคธุรกิจอยู่ตลอดเวลา
    และมีแนวโน้มของการเปลี่ยนแปลงดังกล่าวสูง ทำให้บริษัทย่อยต้องมีการลงทุนด้านต่างๆ
    เป็นจำนวนมาก อาทิ อุปกรณ์ฮาร์ดแวร์ ซอฟท์แวร์ และการฝึกอบรมทักษะ
    ทั้งภายในและต่างประเทศอย่างต่อเนื่อง ทั้งนี้เพื่อการพัฒนาบุคลากร ให้ได้มีการศึกษา ค้นคว้า
    และก้าวตามให้ทันต่อเทคโนโลยีที่เปลี่ยนแปลงไป
    เพื่อให้สามารถตอบสนองต่อความต้องการทางธุรกิจได้อย่างมีประสิทธิภาพ

  มาตรการรองรับเพื่อลดความเสี่ยง บริษัทย่อยเป็นบริษัทที่ดำเนินธุรกิจมาอย่างยาวนาน
  และเป็นที่ยอมรับของบริษัทคู่ค้าผู้เป็นเจ้าของเทคโนโลยีระดับสากล ทำให้การศึกษา ค้นคว้า
  และการก้าวตามให้ทันต่อเทคโนโลยีที่เปลี่ยนแปลงไปนั้น
  ได้รับการสนับสนุนจากบริษัทคู่ค้าที่เป็นเจ้าของเทคโนโลยีด้วยดีเสมอมา ทั้งด้านอุปกรณ์ฮาร์ดแวร์
  ซอฟท์แวร์ และการฝึกอบรมทักษะ

-   ภัยคุกคามทางอินเตอร์เน็ต ที่มีการพัฒนาอย่างรวดเร็ว มีความสลับซับซ้อนมากขึ้น
    และเพิ่มระดับความรุนแรงของผลกระทบในวงกว้างในยุคของโลกไร้พรมแดน
    ที่มีแนวโน้มว่าจะลุกลามได้อย่างรวดเร็ว
    คู่ขนานไปกับการพัฒนาขีดความสามารถของเทคโนโลยีสารสนเทศ
    และภัยคุกคามดังกล่าวจะสร้างความเสียหายให้กับธุรกิจจำนวนมาก
    รวมทั้งอาจส่งผลกระทบต่อบริการศูนย์ข้อมูลที่ให้บริการแก่ลูกค้าจำนวนมากของบริษัทย่อยได้
    หากมีการโจมตีจากผู้ไม่หวังดี

  มาตรการรองรับเพื่อลดความเสี่ยง

-   มาตรฐาน ISO 27001 ด้านความปลอดภัยของข้อมูล
    นับเป็นมาตรการรองรับเพื่อลดความเสี่ยงจากการถูกโจมตีทางระบบเครือข่ายได้เป็นอย่างดี
    ซึ่งบริษัทย่อยได้มีกระบวนการเกี่ยวกับการตรวจสอบของมาตรฐานดังกล่าวอย่างสม่ำเสมอ

-   บริษัทย่อยเป็นผู้เชี่ยวชาญที่ได้รับการยอมรับจากคู่ค้าที่เป็นเจ้าของเทคโนโลยีการจัดการกับภัยคุกคามทางระบบเครือข่ายมากว่า
    20 ปี ทำให้มีประสบการณ์และความเชี่ยวชาญในการบริหารจัดการกับภัยคุกคามดังกล่าว
    ให้กับทั้งบริษัทและลูกค้าด้วย ซึ่งอาจนับได้ว่าภัยคุกคามดังกล่าว
    เป็นโอกาสทางธุรกิจของบริษัทได้เช่นกัน

-   ความเสี่ยงจากปัญหาการทุจริตคอร์รัปชั่น

ปัญหาการทุจริตคอรัปชั่น เป็นทั้งปัจจัยภายใน ปัจจัยภายนอก
รวมถึงปัจจัยในระดับมหภาคที่ทั่วโลกกำลังตระหนัก
และมีกิจกรรมที่อาจมีความเสี่ยงที่จะบ่งชี้ว่าเป็นการทุจริตคอร์รัปชั่นได้ในวงกว้าง ครอบคลุมตั้งแต่
การขาย การบริการ การจ้างงาน การจัดซื้อจัดจ้าง การบริจาค
การให้การสนับสนุนในรูปแบบต่างๆ การเลี้ยงรับรอง ไปจนถึงการให้และรับของขวัญ
ซึ่งเป็นกิจกรรมที่เกิดขึ้นอยู่ตลอดเวลาในการดำเนินธุรกิจของบริษัท
และอาจเป็นสาเหตุให้เกิดต้นทุนที่สูงขึ้นโดยไม่จำเป็น
และอาจกระทบกับชื่อเสียงความน่าเชื่อถือของบริษัทได้เป็นอย่างมากหากไม่ได้รับการตรวจสอบอย่างเข้มงวด

มาตรการรองรับเพื่อลดความเสี่ยง

-   บริษัทได้ร่วมแสดงเจตนารมณ์ในการเป็นแนวร่วมปฏิบัติของภาคเอกชนไทยในการต่อต้านทุจริตไปเมื่อปี
    พ.ศ. 2556
    รวมทั้งได้จัดทำแบบประเมินตนเองเรื่องมาตรการการต่อต้านคอร์รัปชั่นเพื่อยื่นให้คณะกรรมการแนวร่วมปฏิบัติฯ
    พิจารณาและบริษัทได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านทุจริตอย่างเป็นทางการ
    ในวันที่ 4 กรกฎาคม 2557

-   บริษัทและบริษัทย่อย ได้กำหนดนโยบายและจัดทำคู่มือการต่อต้านการทุจริตและคอร์รัปชั่น
    เพื่อส่งมอบให้กับผู้บริหารและพนักงานของบริษัทได้นำไปถือเป็นแนวปฏิบัติต่อไป

-   การกำหนดกิจกรรมสนับสนุนและส่งเสริมการต่อต้านการทุจริตคอร์รัปชั่นให้มีความชัดเจนยิ่งขึ้น
    อาทิ การจัดการฝึกอบรบให้กับผู้บริหารและพนักงานทุกคนในปี 2558
    การจัดทำภาพยนตร์สั้นเพื่อใช้ในการสื่อสารผ่านสื่อดิจิตัลภายในองค์กรตั้งแต่ปี 2557 เป็นต้น

-   ความเสี่ยงจากข้อจำกัดในการประกอบธุรกิจในสาธารณรัฐแห่งสหภาพเมียนมาร์

    -   สาธารณรัฐแห่งสหภาพเมียนมาร์เป็นประเทศที่ยังขาดบุคลากรที่มีประสบการณ์ด้านเทคโนโลยีสารสนเทศ
        เนื่องจากเป็นประเทศที่มีความล้าหลังทางโครงสร้างการวางระบบเครือข่าย
        ทำให้ไม่เอื้ออำนวยต่อการเข้าถึงของเทคโนโลยีสารสนเทศในภาคธุรกิจ
        จึงมีบุคลากรที่มีความรู้และประสบการณ์จำกัด
        อาจส่งผลต่อคุณภาพของงานบริการของบริษัทย่อยได้

มาตรการรองรับเพื่อลดความเสี่ยง
การสร้างพันธมิตรทางธุรกิจกับผู้ให้บริการเทคโนโลยีสารสนเทศในสาธารณรัฐแห่งสหภาพเมียนมาร์จะช่วยให้เกิดความคล่องตัวในการสรรหาบุคลากรที่มีความพร้อมในการให้บริการในนามของบริษัทย่อยได้ในปี
2558 เป็นต้นไป

-   ข้อจำกัดทางกฎหมายเกี่ยวกับการขายสินค้าโดยบริษัทต่างชาติจนถึงปี 2559
    ทำให้สินค้าบางรายการไม่สามารถจัดหาได้ในสาธารณรัฐแห่งสหภาพเมียนมาร์
    และต้องใช้เวลาในการจัดหาและส่งมอบจากบริษัทย่อย
    ทำให้เกิดความล่าช้าในการดำเนินธุรกิจของลูกค้าในสาธารณรัฐแห่งสหภาพเมียนมาร์
    หรืออาจต้องแก้ปัญหาด้วยการลงทุนซื้อสินค้าสำรองล่วงหน้าไว้ให้บริการ
    อาจส่งผลให้บริษัทย่อยต้องมีต้นทุนจากการซื้อสินค้าสำรองไว้โดยไม่จำเป็น

  มาตรการรองรับเพื่อลดความเสี่ยง
  การสร้างพันธมิตรทางธุรกิจกับผู้ให้บริการเทคโนโลยีสารสนเทศในสาธารณรัฐแห่งสหภาพเมียนมาร์
  ที่มีศักยภาพในการซื้อสินค้าเพื่อสำรองไว้ในการให้บริการ
  จะช่วยให้เกิดความคล่องตัวในการส่งมอบบริการให้กับลูกค้ามากขึ้น
  ซึ่งบริษัทย่อยมีความสัมพันธ์อันดีกับบริษัทคู่ค้าด้านเทคโนโลยีสารสนเทศหลายรายในสาธารณรัฐแห่งสหภาพเมียนมาร์
  จากการขายสินค้าผ่านคู่ค้าดังกล่าวมาตั้งแต่ปี 2552 บริษัทย่อยจึงเชื่อมั่นว่า
  มาตรการดังกล่าวน่าจะสามารถรองรับความเสี่ยงนี้ได้ในระดับหนึ่ง

ความเสี่ยงด้านการปฏิบัติงาน Operational Risk

-   ความเสี่ยงจากรูปแบบของงานบริการเทคโนโลยีสารสนเทศสำหรับองค์กร

การใช้เทคโนโลยีสารสนเทศเพื่อสนับสนุนการดำเนินธุรกิจขององค์กรขนาดกลางถึงขนาดใหญ่
ซึ่งเป็นกลุ่มลูกค้าหลักของบริษัทย่อยนั้น มักมีความซับซ้อนสูง และมีแนวโน้มที่จะสูงขึ้นเรื่อยๆ ทั้งนี้
เนื่องจากภาวะการแข่งขันของธุรกิจที่ต้องการการพัฒนาอย่างไม่หยุดนิ่ง
โดยเฉพาะเรื่องของการนำเทคโนโลยีสารสนเทศเข้ามาเป็นเครื่องมือสนับสนุนงาน
และผู้ใช้บริการมักมีความต้องการที่เพิ่มมากขึ้นระหว่างการให้บริการ
และมักส่งผลกระทบต่อการบริหารต้นทุน บุคลากร และการกำหนดค่าบริการให้เหมาะสม
และอาจส่งผลต่อความน่าเชื่อถือของบริษัทย่อยในการคิดค่าบริการอย่างเป็นธรรม

มาตรการรองรับเพื่อลดความเสี่ยง
บริษัทย่อยกำหนดให้มีการจัดทำเอกสารแสดงค่าบริการและขอบเขตของงานบริการ (Service
Catalog) แต่ละครั้งอย่างชัดเจน
และใช้เป็นมาตรฐานและหลักฐานอ้างอิงในการให้บริการแก่ลูกค้าทุกครั้ง

-   ความเสี่ยงจากการวางแผนงานบริการติดตั้ง

อุปกรณ์เทคโนโลยีสารสนเทศสำหรับองค์กร
เป็นอุปกรณ์ขนาดใหญ่ที่มีรูปแบบการติดตั้งที่ต้องมีการเตรียมความพร้อมล่วงหน้าตามเกณฑ์ที่กำหนด
ซึ่งมักพบกับข้อขัดข้องในการประสานงานของเจ้าหน้าที่ที่เกี่ยวข้องในการเตรียมความพร้อมดังกล่าว
มีแนวโน้มที่จะเกิดเหตุการณ์ดังกล่าวสูง เนื่องจากองค์กรส่วนใหญ่
โดยเฉพาะองค์กรที่ไม่มีประสบการณ์เกี่ยวกับการใช้เทคโนโลยีสารสนเทศสำหรับองค์กรมากนัก
มักจะขาดความเข้าใจและให้ความสำคัญเกี่ยวกับการเตรียมความพร้อมไม่มากพอ
จะส่งผลต่อระยะเวลาของงานบริการ
ทำให้การรับมอบและการชำระค่าบริการล่าช้าไปจากแผนที่กำหนดไว้

  มาตรการรองรับเพื่อลดความเสี่ยง

-   บริษัทย่อยได้กำหนดให้มีการจัดทำคู่มือและรายการการเตรียมความพร้อม (Check List)
    ของงานบริการติดตั้งสำหรับเจ้าหน้าที่ที่เกี่ยวข้อง ทั้งของบริษัทและลูกค้า
    ให้สามารถใช้เป็นแนวทางในการเข้าติดตั้งระบบงาน โดยกำหนดให้พร้อมใช้ในปี 2558

-   บริษัทย่อยมีการกำหนดผู้ประสานงานโครงการของงานบริการ (Project Manager)
    ให้เป็นผู้ประสานงานการเตรียมความพร้อม ทั้งของบริษัทและลูกค้า

ความเสี่ยงด้านกฎระเบียบ Compliance Risk

-   ความเสี่ยงจากกฎระเบียบที่เกี่ยวข้องกับการค้าระหว่างประเทศ

-   กฎหมาย ระเบียบ ข้อกำหนด รวมถึงเงื่อนไขอื่นๆ
    ที่เกี่ยวข้องกับการดำเนินธุรกรรมการค้ากับต่างประเทศ
    บริษัทย่อยตระหนักถึงความสำคัญในการดำเนินธุรกิจให้สอดคล้องและเป็นไปตามตามกฎระเบียบการค้ากับประเทศคู่ค้า
    เป็นผลให้ดำเนินการค้าระหว่างกันได้อย่างยั่งยืน
    โดยพิจารณาถึงกฎระเบียบเกี่ยวกับด้านธุรกรรมทางการเงิน กฎระเบียบด้านบุคลากร
    ด้านการขนส่งระหว่างประเทศ เป็นต้น เนื่องจากการดำเนินธุรกรรมการค้าต่างๆ
    ที่ไม่สอดคล้องกับกฎระเบียบต่างๆ อาจส่งผลกระทบทั้งด้านชื่อเสียงภาพลักษณ์องค์กรได้

  มาตรการรองรับเพื่อลดความเสี่ยง
  บริษัทย่อยได้มอบหมายให้ฝ่ายกฎหมายของบริษัทย่อยศึกษาและติดตามกฎระเบียบต่างๆ
  ที่เกี่ยวข้องกับการค้ากับประเทศคู่ค้า
  รวมทั้งผลกระทบหากมีการปฏิบัติที่ไม่สอดคล้องตามกฎระเบียบต่างๆ
  เพื่อเป็นแนวทางในการจัดทำมาตรการป้องกันและรองรับความเสี่ยงที่อาจเกิดขึ้นให้ครอบคลุมมากที่สุด

-   ความเสี่ยงจากสัญญาซื้อขายสินค้าและบริการ

-   ข้อกำหนดเงื่อนไขของสัญญาซื้อขายมีความไม่สอดคล้องกันระหว่างผู้ซื้อและผู้ขายส่งผลให้ต้องแก้ไขข้อกำหนดเงื่อนไขของสัญญาซื้อขาย
    ซึ่งต้องใช้เวลาในการดำเนินงานเป็นผลให้เกิดความล่าช้าในการส่งมอบสินค้าและการชำระค่าสินค้า
    สถานการณ์ดังกล่าวมีแนวโน้มที่จะเพิ่มมากขึ้น โดยเฉพาะกับองค์กรขนาดกลางถึงขนาดใหญ่
    ซึ่งเป็นกลุ่มลูกค้าหลักของบริษัทย่อยมักมีจำนวนข้อกำหนดเงื่อนไขของสัญญาที่ไม่สอดคล้องกันจำนวนมาก

  มาตรการรองรับเพื่อลดความเสี่ยง
  บริษัทย่อยได้มอบหมายให้ฝ่ายกฎหมายของบริษัทย่อยศึกษาและทบทวนสัญญาซื้อขายให้สอดคล้องกับความต้องการทั้งผู้ซื้อและผู้ขาย
  ให้เป็นไปตามกฎระเบียบ และกฎหมายต่างๆ
  เพื่อให้สัญญาดังกล่าวมีมาตรฐานสามารถอ้างอิงและเป็นที่ยอมรับได้

ความเสี่ยงด้านการเงิน Financial Risk

-   ความเสี่ยงจากการดำเนินธุรกรรมทางการเงินในการค้ากับต่างประเทศ
    ตามที่บริษัทย่อยได้ขยายกิจการไปยังต่างประเทศ
    ทำให้ต้องการค้าขายผ่านเงินตราสกุลต่างประเทศ
    ซึ่งในช่วงเริ่มต้นอาจยังไม่มีธุรกรรมทางการเงินจำนวนมากที่อาจจะส่งผลกระทบทางการเงินกับบริษัท
    แต่บริษัทย่อยได้ตระหนักถึงความสำคัญในการวางแผนการจัดการความเสี่ยงด้านการเงินเพื่อรองรับเติบโตของธุรกิจต่อไปในอนาคต

  มาตรการรองรับเพื่อลดความเสี่ยง
  บริษัทย่อยได้จัดเตรียมแผนฝึกอบรมบุคลากรที่จำเป็นสำหรับการปฏิบัติงานด้านการค้าต่างประเทศ
  โดยประสานไปยังกรมส่งเสริมการค้าระหว่างประเทศ กระทรวงพาณิชย์
  เพื่อคัดเลือกบุคลากรระดับต่างๆ
  ที่ต้องปฏิบัติงานด้านต่างประเทศเข้าอบรมในหลักสูตรที่เหมาะสมกับการปฏิบัติ ทั้งนี้
  เพื่อเป็นการเพิ่มพูนทักษะความรู้ ความสามารถ
  และความเข้าใจของบุคลากรในการดำเนินธุรกรรมทางการเงินในการค้ากับต่างประเทศให้ถูกต้อง

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

 ณ วันที่ 31 ธันวาคม 2557 ทรัพย์สินที่ใช้ในการประกอบธุรกิจ มีดังนี้ 

+------------------------------+-------+-------+-----------------------+
| ประเภท/ลักษณะทรัพย์สิน           | ลัก    | มูลค   | ภาระผูกพัน              |
|                              | ษณะกร | ่าตามบ |                       |
|                              | รมสิทธิ์ | ัญชีสุทธิ |                       |
|                              |       |       |                       |
|                              |       | (ล้า   |                       |
|                              |       | นบาท) |                       |
+------------------------------+-------+-------+-----------------------+
| อสังหาริมทรัพย์เพื่อการลงทุน        | บริษ   | 264.3 | ใช้เป็นหลักป             |
|                              | ัทเป็นเ |       | ระกันเงินกู้ยืมระยะยาวกับบร |
| ที่ดิน 1 แปลง ที่ตั้ง เลขที่ 2        | จ้าของ |       | ิษัทแห่งหนึ่งในวงเงินกู้จำนวน |
| อาคารพรีเมียร์เพลซ ซอยพรีเมียร์ 2  | (PT)  |       | 194 ล้านบาท            |
| ถนนศรีนครินทร์ แขวงหนองบอน      |       |       |                       |
| เขตประเวศ กรุงเทพมหานคร       |       |       |                       |
| รวมเนื้อที่ 6 ไร่ 1 งาน 51        |       |       |                       |
| ตารางวา พร้อมสำนักงานให้เช่า     |       |       |                       |
| พื้นที่รวม 12,396 ตารางเมตร      |       |       |                       |
| พื้นที่ให้เช่า 10,545 ตารางเมตร    |       |       |                       |
+------------------------------+-------+-------+-----------------------+
| 1. เครื่องคอมพิวเตอร์และอุปกรณ์    | บ     | 37.8  |   สินทรัพย์ภายใ          |
|                              | ริษัทย่อ |       | ต้สัญญาเช่าดำเนินงานจำนวน |
| 2. พื้นที่เช่าจำนวน 2 แห่ง         | ยเป็นเ | 37.5  |                       |
| ใช้เป็นอาคารสำนักงานของบริษัทย่อย  | จ้าของ |       |   19 ล้านบาท           |
|                              | (DCS) |       |                       |
| 2.1 พื้นที่เช่า ตามสัญญาเช่าอายุ 3 ปี |       |       |                       |
| ตั้งแต่ปี 2556 ถึง ปี 2559 ที่ตั้ง     | สัญ    |       |                       |
| เลขที่ 25                      | ญาเช่า |       |                       |
| อาคารกรุงเทพประกันภัย/ไว ดับยู ซี  |       |       |                       |
| เอ ถนนสาทรใต้ แขวงทุ่งมหาเมฆ    | (DCS) |       |                       |
| เขตสาทร กรุงเทพมหานคร         |       |       |                       |
|                              |       |       |                       |
| 2.2 พื้นที่เช่า ตามสัญญาเช่าอายุ 3 ปี |       |       |                       |
| ตั้งแต่ปี 2555 ถึง ปี 2558 ที่ตั้ง     |       |       |                       |
| เลขที่ 2 อาคารพรีเมียร์เพลซ       |       |       |                       |
| ซอยพรีเมียร์ 2 ถนนศรีนครินทร์      |       |       |                       |
| แขวงหนองบอน เขตประเวศ        |       |       |                       |
| กรุงเทพมหานคร                 |       |       |                       |
+------------------------------+-------+-------+-----------------------+
| 3) สัญญาเช่าระยะยาว 1 แห่ง      | สิทธิก  | 7.3   |                       |
| เพ                           | ารเช่า |       |                       |
| ื่อใช้เป็นอาคารสำนักงานของบริษัทย่อย |       |       |                       |
| อายุสัญญาเช่า 30 ปี ตั้งแต่ปี 2551   | (DCS) |       |                       |
| ถึงปี 2565 ที่ตั้ง เลขที่ 1          |       |       |                       |
| ซอยพรีเมียร์ 2 ถนนศรีนครินทร์      |       |       |                       |
| แขวงหนองบอน เขตประเวศ        |       |       |                       |
| กรุงเทพมหานคร                 |       |       |                       |
+------------------------------+-------+-------+-----------------------+

ทรัพย์สินที่ไม่มีตัวตนที่สำคัญในการประกอบธุรกิจ

บริษัทย่อย: บริษัท ดาต้าโปร คอมพิวเตอร์ ซิสเต็มส์ จำกัด (DCS)
ได้จดทะเบียนเครื่องหมายการค้า/บริการ และลิขสิทธิ์ ภายในประเทศกับกรมทรัพย์สินทางปัญญา
ดังนี้

+--------------+----------+-----------------+--------+---------------+
| รูปแบบเคร     | ชื่อเจ้าของ | ป               | เลขทะเ | ร             |
| ื่องหมาย/ลิขสิทธิ์ |          | ระเภทสินค้า/บริการ | บียน/เล | ะยะเวลาคุ้มครอง |
|              |          |                 | ขที่คำขอ |               |
+--------------+----------+-----------------+--------+---------------+
| 1. เครื่องหมาย | DCS      | บริการ (จำพวก 41 | บ      | 10 ปี          |
| DCS Datapro  |          | บริการฝึกอบรมคว   | 36416/ |               |
| Computer     |          | ามรู้ทางด้านซอฟแวร์ | 649353 |               |
| System       |          | และคอมพิวเตอร์)   |        |               |
+--------------+----------+-----------------+--------+---------------+
| 2. เครื่องหมาย | DCS      | บริการ (จำพวก 42 | บ      | 10 ปี          |
| DCS          |          | บริการจัดทำซ      | 36420/ |               |
|              |          | อฟต์แวร์คอมพิวเตอร์ | 649351 |               |
|              |          | ให้คำปรึกษา       |        |               |
|              |          | ด้านระบบสารสนเทศ |        |               |
|              |          | ให้เช่าคอม        |        |               |
|              |          | พิวเตอร์และอุปกรณ์) |        |               |
+--------------+----------+-----------------+--------+---------------+
| 3. เครื่องหมาย | DCS      | บริการ (จำพวก 42 | บ      | 10 ปี          |
| DCS Datapro  |          | บริการจัดทำซ      | 36424/ |               |
| Computer     |          | อฟต์แวร์คอมพิวเตอร์ | 649354 |               |
| System       |          | ให้คำปรึกษา       |        |               |
|              |          | ด้านระบบสารสนเทศ |        |               |
|              |          | ให้เช่าคอม        |        |               |
|              |          | พิวเตอร์และอุปกรณ์) |        |               |
+--------------+----------+-----------------+--------+---------------+
| 4. เครื่องหมาย | DCS      | บริการ (จำพวก 41 | บ      | 10 ปี          |
| DCS          |          | บริการฝึกอบรมคว   | 36432/ |               |
|              |          | ามรู้ทางด้านซอฟแวร์ | 649350 |               |
|              |          | และคอมพิวเตอร์)   |        |               |
+--------------+----------+-----------------+--------+---------------+
| 5. เครื่องหมาย | DCS      | บริการ (จำพวก 38 | บ      | 10 ปี          |
| DCS Datapro  |          | บ               | 38310/ |               |
| Computer     |          | ริการให้คำปรึกษาแล | 649352 |               |
| System       |          | ะจัดการด้านคอมพิวเ |        |               |
|              |          | ตอร์เพื่อการสื่อสาร) |        |               |
+--------------+----------+-----------------+--------+---------------+
| 6. เครื่องหมาย | DCS      | บริการ (จำพวก 38 | บ      | 10 ปี          |
| DCS          |          | บ               | 38581/ |               |
|              |          | ริการให้คำปรึกษาแล | 649349 |               |
|              |          | ะจัดการด้านคอมพิวเ |        |               |
|              |          | ตอร์เพื่อการสื่อสาร) |        |               |
+--------------+----------+-----------------+--------+---------------+
| 7. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2637/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 173372 | รค์และมีอยู่ต่อไปอ |
| Thailand     | สิทธิ์มาจาก |                 |        | ีกเป็นเวลาห้าสิบปี |
| Payroll Tax  | ผ        |                 |        | นับแต่ผู้สร้างสร   |
| Localization | ู้สร้างสรรค |                 |        | รค์ถึงแก่ความตาย |
| for          | ์ซึ่งเป็นบุคค |                 |        |               |
| PeopleSoft   | ลธรรมดา) |                 |        |               |
| Enterprise   |          |                 |        |               |
+--------------+----------+-----------------+--------+---------------+
| 8. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2770/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 181721 | รค์และมีอยู่ต่อไปอ |
| Thailand Tax | สิทธิ์มาจาก |                 |        | ีกเป็นเวลาห้าสิบปี |
| Localization | ผ        |                 |        | นับแต่ผู้สร้างสร   |
| for Oracle   | ู้สร้างสรรค |                 |        | รค์ถึงแก่ความตาย |
| JD Edwards   | ์ซึ่งเป็นบุคค |                 |        |               |
| E            | ลธรรมดา) |                 |        |               |
| nterpriseOne |          |                 |        |               |
+--------------+----------+-----------------+--------+---------------+
| 9. ลิขสิทธิ์     | DCS      | งานวรรรณกรรม    | ว1     | ต             |
| โปรแ         |          |                 | .2771/ | ลอดอายุผู้สร้างสร |
| กรมคอมพิวเตอร์ | (รับโอน   |                 | 181722 | รค์และมีอยู่ต่อไปอ |
| Thailand Tax | สิทธิ์มาจาก |                 |        | ีกเป็นเวลาห้าสิบปี |
| Localization | ผ        |                 |        | นับแต่ผู้สร้างสร   |
| for Oracle   | ู้สร้างสรรค |                 |        | รค์ถึงแก่ความตาย |
| JD Edwards   | ์ซึ่งเป็นบุคค |                 |        |               |
| World        | ลธรรมดา) |                 |        |               |
+--------------+----------+-----------------+--------+---------------+

4.2 นโยบายการลงทุน

นอกจากบริษัทย่อยที่มีอยู่ในปัจจุบันแล้ว บริษัทยังไม่มีนโยบายที่จะลงทุนเพิ่มเติมในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2557 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและบริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เทคโนโลยี จำกัด (มหาชน) : เลขทะเบียนบริษัท 0107535000320

ประเภทธุรกิจ : ดำเนินธุรกิจลงทุนในธุรกิจเทคโนโลยีสารสนเทศ

และให้เช่าอาคารสำนักงาน

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2
ถนนศรีนครินทร์ แขวงหนองบอน เขตประเวศ
กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.premier-technology.co.th

ทุนจดทะเบียน : 142,440,489 บาท

จำนวนหุ้นสามัญที่ออกจำหน่ายแล้ว : 141,944,471 หุ้น

งานเลขานุการบริษัท 

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์

โทรศัพท์ : 0-2684-8405

โทรสาร : 0-2677-3500

E-mail : ircontact@premier-technology.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป: บริษัทย่อย

บริษัท ดาต้าโปร คอมพิวเตอร์ ซิสเต็มส์ จำกัด : เลขทะเบียนบริษัท 0105529045455

ประเภทธุรกิจ : ให้บริการเทคโนโลยีสารสนเทศสำหรับธุรกิจแบบครบวงจร

(Total Enterprise Solution and Service Provider)

สถานที่ตั้ง : เลขที่ 1 อาคารพรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์
แขวงหนองบอน เขตประเวศ
กรุงเทพมหานคร 10250

โทรศัพท์ : 0-2684-8484

โทรสาร : 0-2677-3500 – 2

Homepage : www.datapro.co.th

ทุนจดทะเบียน : 100,000,000 บาท

จำนวนหุ้นสามัญที่ออกจำหน่ายแล้ว : 1,000,000 หุ้น

จำนวนหุ้นที่บริษัทถืออยู่ : 999,988 หุ้น

บุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ 0-2229-2800 โทรสาร 0-2359-1259 Call center 0-2229-2888

Website : http://www.tsd.co.th

E-mail : TSDCallCenter@set.or.th

2) ผู้แทนผู้ถือหุ้นกู้ -ไม่มี-

3) ผู้สอบบัญชีประจำปี 2557

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่

เขตคลองเตย กรุงเทพมหานคร 10110

โทรศัพท์ 0-2264-0777, 0-2261-9190

โทรสาร 0-2264-0789 - 90, 0-2661-9192

4) ที่ปรึกษาทางการเงิน -ไม่มี-

5) ที่ปรึกษากฎหมาย -ไม่มี-

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

แขวงหนองบอน เขตประเวศ กรุงเทพมหานคร 10250

โทรศัพท์ 0-2301-1000

โทรสาร 0-2398-1188